গুদারা ট্রলার আসতে দেরি দেখে ভাবলাম, নদীর পাড় দিয়ে ওনেকদিন হাঁটি না, আজ একটু ঘুরে দেখি ৷ নদীর পাড় ঘেঁষে গড়ে ওঠা প্রাচীন চিত্তরঞ্জন কটন মিলস্‌ আর লক্ষ্মীনারায়ণ কটন মিলের প্রাচীর, সেই প্রাচীরের নিচ দিয়েই হাঁটছি দুজনে। মনোরম সৌন্দর্যের বিকালটা ভালোই লাগছে, সাথে ছিল দুইজনের কাছে বর্তমান যুগের এন্ড্রয়েড মোবাইল ফোন, মোবাইলের হেডফোনো ছিলো দু’জনের কাছে। গান শুনছি আর হাঁটছি, দেখছি কোন একসময়ের খড়স্রোতা শীতলক্ষ্যা নদীর করুণ দৃশ্য, দেখছি সারিবদ্ধভাবে চলতে থাকা বালুবাহী ট্রলারগুলি।